Big Stage

***Big Stage*** (digayakan sebagai ***BIG ST''▶''GE***) merupakan sebuah rancangan pertandingan realiti nyanyian Malaysia yang disiarkan di Astro Ria. Ia memulakan tayangan perdana pada 5 Ogos 2018 dan telah disiarkan sebanyak lima musim dan 42 episod. Alif Satar dan Sherry Alhadad telah mengacarakan kesemua empat musim siri ini sepanjang ia bersiaran sebelum mereka berpindah untuk mengacarakan rancangan pertandingan realiti nyanyian baharu Raise The Star Malaysia. Bermula pada musim kelima, Elly Mazlein dan Rina Nose akan menggalas tanggungjawab untuk mengacarakan rancangan ini. *Big Stage* menampilkan bakat-bakat muda industri muzik tanahair yang lebih terkenal dengan jolokan "Budak Baru Nak Up" (BBNU), "Dominasi BBNU", "Gelombang Dominasi" (*untuk versi [[Big Stage Alpha]]*) dalam kalangan penggiat dunia hiburan tempatan serta menjadi penanda aras bagi generasi awal BBNU yang ingin kembali aktif dalam bidang muzik.

## Konsep
*Big Stage* ialah sebuah rancangan televisyen realiti menampilkan bakat muda generasi alaf baharu dalam industri muzik Malaysia, yang juga dikenali sebagai 'Budak Baru Nak Up' (BBNU). Ia memberi kebebasan kepada penyanyi muda yang mempunyai bakat, namun tidak berpeluang untuk melangkah lebih jauh. Menurut Bekas Ketua Stategi Kandungan dan Inovasi Astro, Namanzee Harris dalam temuramah bersama *[[mStar Online]]*: "Menerusi *Big Stage*, kami memberi platform kepada golongan BBNU yang memiliki daya juang tinggi untuk membawa karya mereka yang selama ini cuma dipertontonkan menerusi alam maya ke alam realiti sebenar. Program ini memberi memberi kebebasan untuk mencari sisi kreatif yang tersendiri agar mampu melonjakkan nilai jenama mereka ke peringkat yang lebih tinggi,".

Format penjurian dibahagikan kepada dua bahagian, iaitu nasib peserta akan ditentukan berdasarkan permarkahan oleh juri profesional dan undian oleh peminat secara dalam talian. Untuk bahagian pertama, 100% keputusan telah ditentukan oleh juri berdasarkan kriteria yang telah ditetapkan semasa konsert mingguan. Tiga bintang yang mendapat markah terendah akan melalui proses penjurian untuk bahagian kedua yang ditentukan berdasarkan undian peminat secara dalam talian, peserta yang mendapat undian terendah akan tersingkir. Musim kedua menampilkan kelainan berbanding musim pertama yang menampilkan 10 peserta, dengan memperkenalkan 12 peserta yang terdiri dari 8 peserta Malaysia, sementara Indonesia, Brunei, Thailand dan Korea Selatan masing-masing mempunyai 1 peserta. Konsert mingguan kedua-dua musim *Big Stage* telah diadakan di Auditorium Majlis Bandaraya Shah Alam (MBSA). 

Terdapat perubahan besar dalam musim ketiga apabila ia kembali kepada format asal yang digunapakai dalam musim pertama, iaitu menampilkan peserta tempatan dan tidak mengetengahkan peserta luar negara susulan penularan pandemik COVID-19 dengan tidak membuka ruang perkongsian di peringkat antarabangsa atas sebab-sebab keselamatan bagi menghapuskan pandemik ini. Konsert mingguan yang sebelum ini diadakan di Auditorium MBSA, telah diadakan di lokasi baru iaitu Pusat Konvensyen Antarabangsa Putrajaya (PICC).

Pada tahun 2025, Big Stage yang juga dikenali sebagai Big Stage Alpha kembali lagi untuk musim yang terbaharu. Namun, terdapat perubahan yang besar di mana ia memperkenalkan konsep yang baharu iaitu menampilkan kesemua peserta lelaki bersaing untuk merebut menjadi 'Boy Group' pertama di bawah naungan Astro sendiri 

Pada tahun 2026, Big Stage Mengantikan Generasi Fantasia

## Juara Big Stage

## Pengacara
Penyanyi Alif Satar dan pelakon/pelawak Sherry Alhadad dipilih sebagai pengacara tetap *Big Stage* bermula dari musim pertama sehingga musim keempat, sementara pengacara jemputan akan betukar secara  bergilir-gilir untuk menggalas peranan sebagai pengacara kapsul harian dan di belakang tabir bermula dari musim seterusnya. 


Fail:Alif Satar.jpg|Alif Satar
Fail:Sherry Alhadad on Let's Du-it 2016.jpg|Sherry Alhadad


## Juri
Juri yang dipilih untuk musim pertama ialah dua penyanyi tersohor Siti Nurhaliza dan Faizal Tahir. Bermula dari musim ini ke atas, juri jemputan akan diundang khas secara bergilir-gilir pada setiap minggu untuk menyertai juri tetap bagi mengadili persembahan. 

Untuk musim kedua, Siti kekal sebagai juri tetap dengan pengecualian daripada Faizal. Dua penyanyi tersohor Indonesia, Cakra Khan dan Judika diberikan tugas sebagai juri tetap bersama-sama Siti, bagi menggantikan Faizal.

Bermula dari musim ketiga, barisan juri mengalami perubahan. Faizal Tahir kembali menggalas tugas sebagai juri tetap, manakala Siti Nurhaliza menarik diri sebagai juri tetap. Dua ikon muzik terkenal, Ajai dan Dayang Nurfaizah menggalas tanggungjawab sebagai juri tetap bersama-sama dengan Faizal.

### Presiden Netizen
Bermula dari musim ketiga, *Big Stage* telah memperkenalkan sistem baharu dikenali sebagai Presiden Netizen yang mewakili pendapat peminat mengenai persembahan perserta dan suara mereka di media sosial sepanjang bersiaran.

## Ringkasan musim
Setakat ini, Tujuh musim telah disiarkan dengan butiran berikut:

### Musim 1 (2018)

 
Musim pertama *Big Stage* memulakan siaran pada 5 Ogos hingga 23 September 2018. Sarah Suhairi ialah juara sulung edisi pertama sekaligus menewaskan 4 peserta lain. Untuk musim ini, Alif Satar dan Sherry Alhadad menggalas tanggungjawab sebagai pengacara, manakala Harris Annuar dan Eyra Hazali mengacarakan rancangan kapsul *Live Plus Big Stage*. Kerusi juri diduduki oleh Faizal Tahir dan Siti Nurhaliza bersama-sama juri jemputan setiap minggu.

**Pengacara:** Alif Satar & Sherry Alhadad**Juri Tetap:** Faizal Tahir & Dato' Sri Siti Nurhaliza

**Bil. Episod:** 8**Bil. Peserta:** 10

**Senarai Peserta Musim 1:**

### Musim 2 (2019)

Musim kedua *Big Stage* memulakan siaran pada 18 Ogos hingga 6 Oktober 2019. Musim kali ini menampilkan peserta dari Indonesia, Brunei, Thailand dan Korea Selatan selain peserta tempatan. *Big Stage* mencipta sejarah dengan menobatkan penyanyi kelahiran Korea Selatan, Jang Han-byul sebagai juara sekaligus menewaskan 4 peserta lain. Alif dan Sherry kekal sebagai pengacara. Radin Amir dan peserta musim 1, Sissy Imann menggalas peranan sebagai pengacara rancangan kapsul *Live Plus Big Stage*, manakala Hani Fadzil menjadi pengacara *Studio Big Stage*. Faizal menarik diri sebagai juri tetap, Siti kekal sebagai juri tetap bersama-sama Cakra Khan dan Judika bersama juri jemputan setiap minggu.

**Pengacara:** Alif Satar & Sherry Alhadad**Juri Tetap:** Cakra Khan, Judika & Dato' Sri Siti Nurhaliza

**Bil. Episod:** 8**Bil. Peserta:** 12

**Senarai Peserta Musim 2:**

### Musim 3 (2020)

Musim ketiga *Big Stage* memulakan tayangan perdana pada 16 Ogos hingga 4 Oktober 2020. Edisi kali ini kembali ke format asal yang digunakan dalam musim pertama, dengan perubahan besar dilakukan berikutan pandemik COVID-19. Ini termasuk tidak melibatkan peserta luar negara untuk tujuan keselamatan dan kesihatan, konsert mingguan diadakan dengan jumlah penonton dihadkan sedikit, dengan skala Norma Baharu diamalkan dan mematuhi Prosedur Operasi Standard (SOP) yang ditetapkan bagi mengekang pandemik ini.

Alif Satar dan Sherry Alhadad masih kekal sebagai pengacara. Siti Nurhaliza menarik diri sebagai juri tetap, Faizal kembali menggalas tugas sebagai juri tetap dengan penyertaan Ajai dan Dayang Nurfaizah sebagai juri tetap baharu, bersama juri jemputan akan diundang setiap minggu. Sistem baharu telah diperkenalkan untuk musim ketiga, dikenali sebagai Presiden Netizen yang digalas oleh Caprice, Michael Ang dan Neelofa. Salah seorang peserta musim ketiga, Sandra Dianne meninggal dunia akibat kemalangan jalan raya pada 11 September 2020. Astro mengumumkan untuk tidak meneruskan konsert minggu kelima. Sebuah konsert khas, ***#SandraDalamKenangan*** telah diadakan dua hari kemudian, iaitu pada 13 September bagi memperingati sumbangan beliau terhadap industri muzik tanahair terutamanya sepanjang pertandingan berlangsung. Azzam Sham telah dinobatkan sebagai juara musim ketiga sekaligus menewaskan 4 finalis lain.

**Pengacara:** Alif Satar & Sherry Alhadad**Juri Tetap:** Faizal Tahir, Dayang Nurfaizah & Ajai

**Bil. Episod:** 8**Bil. Peserta:** 12

**Senarai Peserta Musim 3:**

### Musim 4 (2022)

Musim keempat *Big Stage* memulakan tayangan perdana pada 6 Februari hingga 27 Mac 2022. Musim kali ini menampilkan peserta dari Indonesia dan Brunei. Sama seperti musim terdahulu, musim keempat masih mengekalkan Presiden Netizen, manakala sistem baharu, Juri Pedas akan diperkenalkan pada minggu pertama. Elica Paujin telah dinobatkan sebagai juara musim keempat sekaligus menewaskan 4 peserta lain. Ini merupakan musim *Big Stage* terakhir yang menampilkan Alif Satar dan Sherry Alhadad sebagai pengacara.

**Pengacara:** Alif Satar & Sherry Alhadad**Juri Tetap:** Ajai & Dato' Sri Siti Nurhaliza

**Bil. Episod:** 8**Bil. Peserta:** 12

**Senarai Peserta Musim 4:**

### Musim 5 (2023)

Musim kelima *Big Stage* memulakan tayangan perdana pada 7 Mei 2023 hingga 9 Julai 2023 dengan format baharu diperkenalkan. Elly Mazlein dan Rina Nose akan menggalas tanggungjawab sebagai pengacara, menggantikan Alif Satar dan Sherry Alhadad yang mengacarakan empat musim terdahulu. Nadeera Zaini telah dinobatkan sebagai juara musim kelima sekaligus menewaskan 5 peserta lain.

**Pengacara:** Elly Mazlein & Rina Nose**Juri Tetap:** Ajai & Aina Abdul

**Bil. Episod:** 10**Bil. Peserta:** 13

**Senarai Peserta Musim 5:**

### Musim 6 (2025)

Musim keenam *Big Stage* yang juga dikenali sebagai Big Stage Alpha memulakan tayangan perdana pada 27 April 2025 hingga 15 Jun 2025. Big Stage Alpha menyaksikan konsep baharu iaitu peserta kesemuanya lelaki. Kesemua  peserta bersaing untuk menjadi Boy Group pertama di bawah naungan Astro. Musim ini kembali dihoskan oleh Elly Mazlein dan juga Rina Nose.

**Pengacara:** Elly Mazlein & Rina Nose**Juri Tetap:** Datuk Syafinaz Selamat, Hael Husaini & Edry Abdul Halim

**Bil Episod:** 8**Bil. Peserta:** 12

**Senarai Peserta Musim 6:**

### Musim 7 (2026)

Musim Ketujuh memulakan  tayangan perdana 12 April 2026   

## Versi Tamil
Versi bahasa Tamil siri ini, *Big Stage Tamil* ditayangkan secara langsung bermula 12 Mac 2022 di Astro Vinmeen HD.

## Anugerah dan pencalonan

## Lihat juga
* *[[Gegar Vaganza]]* – rancangan realiti dengan konsep dan format serupa, berfokus kepada penyanyi lama

## Rujukan

## Pautan luar
* 
*